Síldarvinnslan h.f. í Neskaupstað festi kaup á fyrsta skuttogaranum í eigu Íslendinga árið 1970 . Skipið var byggt úr stáli hjá Skipasmíðastöðinni Ateliers et Chantlers de la Manghe í Dieppe í Frakklandi 1967 , 327,59 tonn að stærð , 249 tonn undir þilfari , 115,73 tonn nettó . Skipsið var 40,22 m. á lengd ( 43.20 m. mesta lengd ) , 8,92 m. á breidd , dýpt 5,84 m . Skipaskrárnúmer 1137 . Kallmerki T.F.T.S. Íslenskt þjóðernis - og skráningarskírteini fyrir Barða NK - 120 . Frá því að skipið var byggt hafði það verið gert út frá hafnarborginni Le Rochell í Frakklandi , þar var það nefnt Mousson LR - 5207 . Íslenskt þjóðernis - og skráningarskírteini fyrir Barða NK - 120 . Samkvæmt kaupsamningi dagsettum þann 29. júlí 1970 og afsali dagsettu í október 1970 var skipið keypt til Neskaupstaðar . Kaupandi var Útgerð h.f. Síldarvinnslan í Neskaupstað . Þá er það nefnt Barði NK - 120 . Barði NK - 120 kom til Norðfjarðar í fyrsta sinn að morgni mánudagsins 14. desember 1970 og lagðist að bryggju laust fyrir hádegi . Eftir gagngerar endurbætur á skipinu hélt það til veiða fimmtudaginn 11. febrúar 1971 . Að morgni miðvikudagsins 17. febrúar kom það til Neskaupstaðar að aflokinni fyrstu veiðiferð . Afli í þessum fyrsta túr var 40 tonn . Þar með var brotið blað í útgerðarsögu Íslendinga og skuttogaraútgerð hafin . Skipstjórar á Barða voru : Ekki voru allir sannfærðir um að skynsamlegt væri að hefja togaraútgerð frá Neskaupstað á ný . Þeir svartsýnu rifjuðu upp útgerðarsögu norðfirsku nýsköpunartogaranna , Goðaness og Egils rauða , ásamt sögu togarans Gerpis og töldu að erfitt yrði að gera út togara án hallareksturs og vandræða . Forsvarsmenn Síldarvinnslunnar voru hins vegar sannfærðir um réttmæti þess að hefja togaraútgerð á ný enda ætti skuttogaraútgerðin að byggja að ýmsu leyti á öðrum forsemdum en togaraútgerð fyrri tíma . Skuttogaranum Barða var til dæmis fyrst og fremst ætlað að fiska fyrir heimamarkað og þá einkum fiskvinnslustöð Síldarvinnslunnar . Hér má sjá fyrstu færslu í leiðarbók Barða NK - 120 er hann fór í fyrstu veiðiferð og er það fyrsta veiðiferð sem farin er á islenskum skuttogara . Í fyrstu gekk erfiðlega að manna Barða vegna vantrúarinnar á togaraútgerð . Sjómenn vildu miklu frekar vera á bátum en á togurum . Fljótlega breyttist hins vegar viðhorfið og þegar togarinn hafði sannað sig urðu pláss á honum eftirsóknaverð . Þegar menn áttuðu sig á því að aðbúnaður , laun og vinnuaðstæður voru allt aðrar og betri á skuttogurunum en á gömlu síðutogurunum , breyttist viðhorfið til muna . Alls voru gerðir út þrír skuttogarar á Íslandi þetta fyrsta ár skuttogaraútgerðar á Íslandi . Auk Barða NK - 120 voru það togararnir Hólmatindur SU - 220 er kom til Eskifjarðar 22. desember 1970 og Hegranes SK - 2 er kom til Sauðárkróks 30. janúar 1971 . Þessir þrír togarar voru allir keyptir notaðir frá Frakklandi . Barðinn og Hólmatindur voru systurskip og nánast alveg eins . Svona kvaddi Barði NK - 120 Norðfirðinga Miðvikudaginn 24. nóvember 1979 , var veður hvast af austri á Norðfirði . Laust fyrir hádegi var margt fólk saman komið á bæjarbryggjunni til að kveðja Barða NK - 120 , sem var að fara í söluferð til Englands og þaðan til Frakklands , en þangað hafði hann verið seldur . Laust fyrir klukkan 12 fór hann frá bæjarbryggjunni og sigldi inn fjörðinn fram með byggðinni og kvaddi með flauti . Þegar hann var kominn inn fyrir frystihúsið stöðvaðist hann , þá hafði drepist á vélinni , og slanga farið í sundur á stýrinu . Var hann þar á reki og rak í átt að landi . Fylkir NK - 102 var kallaður til og dró Barða að landi við bryggju frystihússins . Á fimmta tímanum var allt komið í lag og hélt Barði aftur af stað og sigldi út fjörðinn , þá alfarinn frá Norðfirði eftir 9 fengsæl og góð reynsluár í sögu skuttogaratútgerðar á Íslandi til hagsbóta fyrir Norðfirðinga og alla aðra landsmenn . Eftirlitsbók Barða NK - 120 , 1971 - 1979 . Leiðarbók Barða NK - 120 , 1971 - 1974 . Smári Geirsson Síldarvinnalan h.f. Svipmyndir úr hálfrar aldar sögu 1957 - 2007 . Smári Geirsson Norðfjörður saga útgerðar og fiskvinnslu .